ઇન શોર્ટ, અહીં પોથીમાંનાં રીંગણાં જેવું કશું જ નથી, પરંતુ રેતીમાં કાગળની નાવ તરાવવાના વાસ્તવિક પ્રયોગો અને પ્રયત્નો સતત થતા રહે છે. આ શાળાને શ્રેષ્ઠ શાળા તરીકે સરકાર તરફથી પુરસ્કૃત કરવામાં આવી છે, બિરદાવવામાં આવી છે અને દર વર્ષે અહીં અનેક રાજકીય મહાનુભાવો રૂબરૂ મુલાકાત લે છે. સુખી પરિવાર ફાઉન્ડેશનના ઉપક્રમે આ શાળા ઉપરાંત બોડેલી મુકામે બ્રાહ્મી સુંદરી કન્યા છાત્રાવાસનો પણ આરંભ થઈ રહ્યો છે. આ ઉપરાંત ગૃહઉદ્યોગ, ગૌશાળા, જિનાલય-નિર્માણ, સાહિત્ય-પ્રકાશન જેવી અનેક ધાર્મિક, સામાજિક, સાંસ્કૃતિક અને રચનાત્મક પ્રવૃત્તિઓ પણ ચાલી રહી છે.